Psalmus 29

Psalmus 29 (enumeratione Graeca psalmus 28 dictus) libri Psalmorum incipit superscriptione "PSALMUS. David" et verbis "Afferte Domino" (sic in Nova Vulgata). Hic psalmus "vocem Dei in magna tempestate" tractat."The Voice of God in a Great Storm", titulus in New Revised Standard Version.

 Verba psalmi 
Haec sunt verba psalmi 29 (28) ex versione vulgata Clementina:
1 Psalmus David, in consummatione tabernaculi.
Afferte Domino, filii Dei,
afferte Domino filios arietum.
2 Afferte Domino gloriam et honorem;
afferte Domino gloriam nomini eius;
adorate Dominum in atrio sancto eius.
3 Vox Domini super aquas;
Deus maiestatis intonuit:
Dominus super aquas multas.
4 Vox Domini in virtute;
vox Domini in magnificentia.
5 Vox Domini confringentis cedros,
et confringet Dominus cedros Libani:
6 et comminuet eas, tamquam vitulum Libani,
et dilectus quemadmodum filius unicornium.
7 Vox Domini intercidentis flammam ignis;
8 vox Domini concutientis desertum:
et commovebit Dominus desertum Cades.
9 Vox Domini praeparantis cervos:
et revelabit condensa,
et in templo eius omnes dicent gloriam.
10 Dominus diluvium inhabitare facit,
et sedebit Dominus rex in aeternum.
11 Dominus virtutem populo suo dabit;
Dominus benedicet populo suo in pace.

 Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".Cathechismus Ecclesiae Catholicae,  numerus 2641
 Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". 
Institutio generalis de Liturgia Horarum, 111 https://breviar.sk/la/docs/smernice_lh.htmTitulus Psalmi 29 est Verbi Domini praeconium.
 Descriptio Psalmi 
Iohannes Calvinus, theologiae Reformationis fautor, sic argumentum psalmi descripsit:Ut coram Deo humiliet cunctos mortales a summis usque ad infimos, celebrat formidabilem eius potentiam a variis naturae miraculis quibus non secus ad dandam ipsi Deo gloriam expergefieri nos dicit, acsi ipse sua voce imperium sibi assereret. Postquam vero superbos, qui non libenter cedunt, meru perculsos non sine obiurgationis species hortatus est, fideles suaviter ad voluntarium Dei cultum invitat.In librum Psalmorum, Iohannis Calvini commentarius (Oliva Roberti Stephani, 1557), argumentum Psalmi XXIX, p. 129.

 Notae 

 Nexus externi 

 Psalmus 28 in versione Vulgata Stuttgartensi (iuxta Hebraicum)
 Psalmus 28 in Vulgata Clementina (versione Gallicana)
 Psalmus 29 in Nova Vulgata
 Psalmus 29 cum commentario Rashi 

Categoria:Liber Psalmorum